paragraph_text: Red Hand Defenders (RHD) je sjevernoirska paravojna skupina. Njihov cilj je zadržavanje britanskog zakonskog sustava u Sjevernoj Irskoj. RHD je osnovana poslije potpisivanja sporazuma iz Belfasta 1988., uglavnom od bivših članova Ulster Defence Association (UDA) i Loyalist Volunteer Force (LVF). Skupina se služi nasilnim činovima kako bi ostvarila svoje ciljeve a njihove akcije usmjerene su uglavnom protiv katolika. Europska unija je Red Hand Defenders okarakterizirala kao terorističku skupinu, isto kao i Ulster Defense Association i Loyalist Volunteer Force.